**

Rīgā, 2025. gada 20. februārī
Nr. 04/2025

**Finanšu ministrijai**pasts@fm.gov.lv

*Par transfertcenu dokumentāciju*

Ārvalstu investoru padome Latvijā (turpmāk – FICIL) ir saņēmusi un izskatījusi Finanšu ministrijas 14. februāra vēstuli, nr. 4.1-36/28/503, “Par transfertcenu dokumentāciju”, un konceptuāli atbalsta piedāvātos grozījumus, kas paredz iespēju paplašināt svešvalodu lietojuma izņēmumu transfertcenu dokumentācijas sagatavošanā, attiecinot to arī uz vietējo dokumentāciju, jo šāda pieeja samazinātu administratīvo slogu nodokļu maksātājiem un uzlabotu Latvijas konkurētspēju. Mēs uzskatām, ka iespēja sagatavot vietējo transfertcenu dokumentāciju angļu valodā atvieglos starptautisku uzņēmumu darbu Latvijā un veicinās lielāku skaidrību attiecībā uz nodokļu normatīvu prasībām. Turklāt, tādējādi tiktu veicināta investoru uzticība un uzlaboti Latvijas nodokļu administrēšanas procesi.

Pateicamies par iespēju sniegt viedokli šajā jautājumā un esam gatavi piedalīties tālākās diskusijās, lai nodrošinātu efektīvu un investīācijām draudzīgu nodokļu regulējumu Latvijā.

Ar cieņu

Tatjana Guzņajeva
FICIL izpilddirektore

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU